**PROCES - VERBAL**

**al sesiunii de informare privind solicitarea de propuneri de proiecte lansată de UN Women Moldova în cadrul programului regional ”Împreună împotriva stereotipurilor de gen și a violenței în bază de gen” implementat de UN WOMEN și UNFPA cu suportul financiar al Uniunii Europene.**

**Data:** 20 mai 2024

**Ora:** 10:00 – 10:30

**Locația:** On-line, pe platforma zoom

**Participanți/-te:** 19 participanți/-te, reprezentante/-ți ai organizațiilor societății civile.

**Limba de comunicare:** Română.

**Prezentare:** Viorica Culeac, ofițeră de program în cadrul domeniului Eliminării Violenței față de femei și fete, UN Women; Ana Pușcașu, asociată de program UN Women.

**Desfășurarea ședinței:**

Programul regional ”Împreună împotriva stereotipurilor de gen și a violenței în bază de gen” este un program implementat în șase țări, inclusiv și în Republica Moldova în perioada ianuarie 2024 – iunie 2026.

Obiectivul principal al programului este de a contribui la promovarea drepturilor și șanselor egale pentru femei și bărbați în familie dar și în comunitate. Solicitarea de propuneri de proiecte are scopul de a implementa și realiza acțiuni care să contribuie la combaterea stereotipurilor de gen, împuternicirea tinerilor, femeilor și prevenirea violenței împotriva femeilor, violenței domestice.

Principalele arii în cadrul cărora pot fi depuse propuneri de proiect sunt:

* Combaterea stereotipurilor de gen și prevenirea violenței împotriva femeilor;
* Consolidarea cunoștințelor în rândul tinerilor ce ține de principiile egalității de gen, feminism, masculinitate pozitivă, prevenirii violenței împotriva femeilor, violenței domestice;
* Împuternicirea femeilor și fetelor, în special a celor din grupurile subreprezentate: femeile cu dizabilități, femeile rome ș.a, prin consolidarea cunoștințelor despre drepturi dar și îmbunătățirea abilităților pentru combaterea stereotipurilor de gen din perspectiva intersecționalității;
* Promovarea consilierii premaritale și de cuplu.

Termenul limită de depunere a propunerilor de proiect este data de 6 iunie 2024, 18:00. Propunerea de proiect urmează a fi trimisă la adresa de email: **tender.md@unwomen.org**

Perioada de începere a proiectelor este preconizată pentru luna iulie 2024, iar perioada de implementare este 12 - 20 luni.

Activitățile proiectului trebuie să fie implementate în raioanele Orhei, Ialoveni, Stefan Voda, Falesti și municipiul Chisinau. În cazul în care se consideră necesar replicarea activităților și în alte raioane trebuie de inclus acest lucru în propunerea de proiect, prin prezentarea motivării.

Este obligatoriu ca propunerile de proiect să fie scrise în limba engleză. Propunerile de proiect trebuie să conțină realizarea unor istorii umane în formă video sau scrisă despre beneficiare/beneficiarii proiectului. Este încurajată colaborarea cu autoritățile publice locale dar și alți actori importanți din domeniu, de ex. media, instituțiile educaționale și alți parteneri. Propunerea de proiect trebuie sa includă o matrice de analiză a riscurilor cu includerea măsurilor de mitigare a acestora. Este important de a include instrumente de monitorizare și evaluare a intervențiilor proiectului. În același timp, este necesar de a include modalitatea în care activitățile proiectului vor fi sustenabile.

Bugetul proiectului trebuie sa fie în limita de 50.000,00 – 80.000,00 USD, TVA 0% și trebuie prezentat în lei moldovenești.

Bugetul poate conține următoarele elemente și limite: costurile pentru personal – 20%, acțiuni de vizibilitate și comunicare – 10-15%, 3 – 5% pentru audit, 7% pentru cheltuieli administrative.

**Criterii de eligibilitate ale organizațiilor:**

* + - * Solicitantul trebuie să fie o [organizație](https://www2.fundsforngos.org/category/civil-society/) [a societății civile](https://www2.fundsforngos.org/tag/organisations/) înregistrată legal pe teritoriul RM, care activează de cel puțin 3 ani;
			* Solicitantul posedă expertiză în domeniul promovării egalității de gen, în lucrul cu tinerii și femeile prin realizarea acțiunilor de împuternicire a acestora, acțiuni de combatere și prevenire a violenței împotriva femeilor și a violenței domestice;
* Un alt criteriu este experiența de cel puțin trei ani în implementarea proiectelor;
* Cunoașterea limbii române și engleze obligatorie, cunoașterea limbii ruse este un avantaj;
* Echipa de proiect trebuie să aibă cunoștințe și experiență în domeniul egalității de gen și promovării drepturilor femeilor, lucrul cu grupurile subreprezentate, experiență de implementare a proiectelor la nivel comunitar;
* Acceptarea condițiilor și termenilor acordului de parteneriat incluse la solicitarea de oferte.

Pentru evaluarea propunerii de proiect for fi evaluate următoarele elemente: 15p – propunerea de proiect este în concordanță cu criteriile de selecție incluse în solicitarea de propuneri; 20p – mandatul organizației coincide cu criteriile incluse în termenii de referință; 30p – propunerea dovedește o înțelegere bună a termenilor de referință.

Pentru a depune propunerea de proiect trebuie sa fie completate următoarele anexe: Anexa B1, Anexa B2, Anexa B3 și Anexa B4.

**Sesiunea de Întrebări și Răspunsuri:**

1. **Întrebare:** Este considerată eligibilă o activitate de tip cercetare cu partajarea ulterioară a experiențelor, sau proiectul trebuie să urmărească obținerea doar a unui singur rezultat: creșterea cunoștințelor și gradului de conștientizare a grupului țintă cu privire la drepturile femeilor?

**Răspuns:** Conform termenilor de referință scopul principal al programului în cadrul căruia a fost lansat solicitarea de propuneri de proiecte este de a contribui la promovarea drepturilor și șanselor egale pentru femei și bărbați și una dintre sub-teme este împuternicirea femeilor, inclusiv din grupurile subreprezentate de a-și cunoaște și exersa drepturile. Acest lucru poate fi realizat prin intermediul unor analize, instruiri, traininguri sau alte acțiuni inovative. Nu este eligibilă o propunere de proiect ce este focusată doar pe cercetare.

1. **Întrebare:** Este posibil de extins activitățile și în alte raioane în afară de cele menționate în termenii de referință?

**Răspuns:** De bază sunt raioanele incluse în termenii de referință, dar în cazul în care se consideră necesar extinderea unor bune practici și în alte raioane, acest aspect poate fi inclus în propunerea de proiect, prin prezentarea argumentării.

1. **Întrebare:** Dacă în propunerea de proiect se menționează activități care urmează a fi elaborate în comun cu alți parteneri, la momentul transmiterii propunerii de proiect este obligatoriu ca acordul de parteneriat să fie deja semnat?

**Răspuns:** Acordurile de parteneriat pot fi semnate și pe parcurs, însă este important de a include referință la instituțiile, organizațiile cu care se va colabora în cadrul proiectului

1. **Întrebare:** Unde pot fi găsite formularele care urmează a fi completate?

**Răspuns:** Toate formularele solicitate sunt atașate la termenii de referință din anunțul ce ține de solicitarea de propuneri.

1. **Întrebare:** Bugetul trebuie completat în USD sau MDL?

**Răspuns:** Bugetul trebuie completat in MDL. Este important ca bugetul să fie cât mai detaliat.

1. **Întrebare:** Este obligatoriu de inclus în toate propunerile de proiect activitatea ce ține de spoturile video?

**Răspuns:** Este important ca propunerea de proiect să conțină elementul de promovare a schimbării obținute în cadrul proiectului. Ținînd cont că specificul subtemelor solicitării de proiecte, ce prevede lucrul cu beneficiari/re, este important de a include și istorii umane care pot fi realizate atât în formă video cât și scrisă.

1. **Întrebare:** Este obligatoriu ca cererea de proiect să fie în limba engleză?

**Răspuns:** Este obligatoriu.

1. **Întrebare:** ONG-urile internaționale înregistrate pe teritoriul Republicii Moldova sunt eligibile?

**Răspuns:** Da, organizațiile trebuie să fie înregistrate în Republica Moldova, să prezinte un certificat de înregistrare, dar și să întrunească și celelalte condiții indicate în termenii de referință: activitate de cel puțin trei ani pe teritoriul Republicii Moldova și să fi implementat proiecte în această perioadă.

1. Clarificare referitor la Annex B-4 Capacity Assessment Minimum Documents, înțelegem corect că trebuie să transmitem împreună cu aplicația toată lista de documente care este specificată în această anexă? – Da, este nevoie de a transmite lista de documente indicate în Anexa B-4, în special cele la care este notat obligatoriu. Va fi depunctată aplicația în cazul în care unul sau mai multe documente lipsesc, în special anti-fraud policy și PSEA?  Punctaj se acorda în baza informațiilor incluse în Anexa B2, pentru propunerea tehnică și buget. Condițiile indicate in Anexa B4 se califica cu Pass sau Fail. În cazul în care una din politicile menționate de dvs lipsește, acesta poate fi dezvoltat. În cazul în care organizația va fi selectată, suport va fi oferit în îmbunătățirea documentului.
2. Ce se are în vedere:  Details of organization’s anti-fraud policy framework (which shall be consistent with UN Women’s anti-fraud policy), trebuie să anexăm toată politica? Descrieți succinct în ce constă politica respectiva dar și atașati documentul la propunerea dvs.
3. La fel aceeași întrebare și pentru: Documentation evidencing training offered by organization to its employees and associated personnel on prevention and response to SEA, ce documentație trebuie de prezentat și cum influențează evaluarea aplicației în cazul în care nu o putem prezenta? Este nevoie de careva documente care să arate că personalul organizației a trecut un training ce ține de prevenirea abuzului și exploatării sexuale, de exemplu: agenda, lista participanților/semnături, certificate de participare a echipei proiectului.
4. Annex B1, ce fel de referințe trebuie să indicăm pentru **Mandatory requirements/pre-qualification criteria punctul 1?** E nevoie de a include denumirea organizației și numele/prenumele persoanei de contact, cu care ați lucrat anterior într-un proiect similar implementat de organizația care o reprezentați și care ar putea oferi o referință despre colaborare.
5. După o analiză mai minuțioasă a documentelor de concurs, înțelegem corect că în cadrul apelului va fi selectată spre finanțare doar 1 singură aplicație și va fi semnat un contract de prestări servicii? – În urma procesului, în dependență de propunerile de proiect și bugete, va fi selectată una sau pînă la 3 organizații, cu care se va semna acorduri de parteneriat, după modelul din Anexa B5.

În cazul în care apar întrebări suplimentare puteți scrie la următoarea adresă de email: viorica.culeac@unwomen.org